## El Consell declara d’emergència els treballs de reparació de l’arbratge afectat per la sequera encarregats a Vaersa

*** L’encàrrec a este mitjà propi ascendix a un total de 524.760 euros**

El Consell ha autoritzat la declaració d’emergència dels treballs de reparació de l’arbratge afectat per la sequera encarregats a Vaersa per un import total de 524.760 euros.

Els treballs estan previstos en la Memòria valorada de danys sobre l’arbratge generats per la sequera en les forests a la Comunitat Valenciana 2023-2024, de 29 d’agost de 2024, i consistixen, bàsicament, en la preparació de la fusta, l’aplicació de tractaments fitosanitaris, així com tallar o extraure peus.

Este acord té la seua justificació en el Pla d’acció territorial forestal de la Comunitat Valenciana, en el qual s’establix que són raons d’interés públic de primer orde les actuacions forestals previstes en plans, programes o projectes que tinguen conseqüències positives de primordial importància per al medi ambient, la seguretat i l’augment de la qualitat de vida.

Així mateix, este pla també inclou les actuacions per a l’eliminació del risc d’incendis forestals, entre les quals s’inclouen les accions en la interfície urbanoforestal, la mitigació dels riscos de desertificació i la restauració de les masses forestals per a garantir la seua persistència.

Fecha: 22/10/2024